

# Üllés Nagyközség jegyzője

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*:* *jegyzo@ulles.hu*

|  |  |
| --- | --- |
| Ügyiratszám: /2014. | Hiv. szám:  |
| Tárgy: Tájékoztató az összeférhetetlenségi okokról és a vagyonnyilatkozat-tételi kötelezettségről * 10. napirend

Előterjesztő: Dr. Sugár Anita jegyző |

**Üllés Nagyközség Képviselőtestülete**

Ü l l é s

*Tisztelt Képviselőtestület!*

Tájékoztatom Önöket a képviselői és polgármesteri tisztséggel járó összeférhetetlenségi okokról. Kérem, hogy az előterjesztés alapján vizsgálják felül az összeférhetetlenségi okokat a saját helyzetükre vonatkozóan, és kérem, hogy a fennálló összeférhetetlenséget a jogszabályi határidőt betartva szíveskedjenek megszüntetni.

Az összeférhetetlenségi okok és az összeférhetetlenségi eljárás szabályozása Magyarország helyi önkormányzatairól szóló 2013. évi CLXXXIX. tv. (továbbiakban: Mötv.) 36-37. §-a szerint:

**Összeférhetetlenség**

**36. §**(1) 17 Az önkormányzati képviselő, valamint a képviselő-testület bizottságának nem képviselő tagja nem folytathat olyan tevékenységet, amely a feladatainak ellátásához szükséges közbizalmat megingathatja, továbbá nem lehet

a) országgyűlési képviselő, valamint aki olyan tisztséget tölt be, olyan feladatot lát el, amelyre kinevezését, megbízatását az Országgyűléstől, köztársasági elnöktől, Kormánytól, Kormány tagjától vagy az Országgyűlés, Kormány alárendeltségébe tartozó szervtől (vezetőjétől) kapta, kivéve

aa) ha ezen megbízatás keretében tudományos, oktatói, művészeti, lektori, szerkesztői, valamint a jogi oltalom alá eső szellemi tevékenységet lát el;

ab) egészségügyi intézmény főigazgatója, gazdasági vezetője, orvos, egészségügyi dolgozó, köznevelési intézmény vezetője, foglalkoztatottja, szociális intézmény vezetője, foglalkoztatottja, gyermekjóléti és gyermekvédelmi intézmény vezetője, foglalkoztatottja;

b) központi államigazgatási szerv vezetője, köztisztviselője;

c) kormánytisztviselő;

d) a Magyar Honvédség, a Katonai Nemzetbiztonsági Szolgálat hivatásos vagy szerződéses állományú tagja, rendvédelmi szerv, az Országgyűlési Őrség vagy a Nemzeti Adó- és Vámhivatal hivatásos állományú tagja;

e) jegyző (főjegyző), aljegyző, polgármesteri hivatal vagy közös önkormányzati hivatal köztisztviselője, alkalmazottja;

f) más települési önkormányzatnál képviselő;

g) más települési önkormányzatnál polgármester, alpolgármester;

h) a helyi önkormányzat által alapított vagy tulajdoni részesedésével működő gazdasági társaság, továbbá a helyi önkormányzat tulajdoni részesedésével működő gazdasági társaság által alapított gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja;

i) médiatartalom-szolgáltató természetes személy, továbbá jogi személy, valamint gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja.

(2) A települési önkormányzati képviselő nem lehet a megyei közgyűlés elnöke, alelnöke, főpolgármester, főpolgármester-helyettes.

**Összeférhetetlenségi eljárás**

**37. §**(1) Az önkormányzati képviselő az összeférhetetlenségi okot a megválasztásától vagy az összeférhetetlenségi ok felmerülésétől számított harminc napon belül köteles megszüntetni. Amennyiben jogszabályban meghatározottak szerint nem lehetséges az összeférhetetlenségi ok alapjául szolgáló jogviszony harminc napon belül történő megszüntetése, akkor az önkormányzati képviselő által tett és a jogviszony megszüntetéséről szóló, az arra jogosult által írásban megerősített lemondó nyilatkozatának a szervezeti és működési szabályzatban meghatározott bizottságnak történő átadását az összeférhetetlenség megszüntetésének kell tekinteni.

(2) Ha az önkormányzati képviselő az (1) bekezdésben foglalt kötelezettségének nem tett eleget, bármely önkormányzati képviselő vagy bizottság indítványára - az összeférhetetlenséggel kapcsolatos feladatokat ellátó bizottság javaslata alapján - a képviselő-testület a következő ülésén, legkésőbb az összeférhetetlenség megállapításának kezdeményezését követő harminc napon belül határozattal megállapítja az összeférhetetlenség alapjául szolgáló körülmények fennállását, és kimondja az összeférhetetlenséget. A képviselő-testület határozatát az önkormányzati képviselőnek és a kormányhivatalnak kézbesíteni kell.

(3) Az önkormányzati képviselő összeférhetetlenségének megállapítását bárki kezdeményezheti a polgármesternél, melyet az összeférhetetlenséggel kapcsolatos feladatokat ellátó bizottságnak haladéktalanul továbbítani kell kivizsgálásra. Ismételt kezdeményezés esetén, amennyiben az új tényt vagy körülményt nem tartalmaz, az összeférhetetlenséggel kapcsolatos feladatokat ellátó bizottság külön vizsgálat nélkül lezárja az ügyet, ebben az esetben a (2) bekezdés szerinti határozathozatalra sem kerül sor.

(4) Az önkormányzati képviselő az összeférhetetlenségét, a tisztsége megszűnését megállapító képviselő-testületi határozat felülvizsgálatát kérheti - jogszabálysértésre hivatkozással - a határozat kézhezvételétől számított nyolc napon belül a törvényszéktől.

(5) A bíróság a kérelemről - annak beérkezésétől számított harminc napon belül - nemperes eljárásban, három hivatásos bíróból álló tanácsban határoz. A bíróság az önkormányzati képviselőt, a keresettel megtámadott határozatot hozó képviselő-testület képviselőjét, a kereset előterjesztőjét meghallgathatja. A bíróság döntése ellen további jogorvoslatnak, felülvizsgálatnak helye nincs.

(6) A kormányhivatal a törvényszéknél kezdeményezheti az önkormányzati képviselő összeférhetetlenségének a kimondását, ha a képviselő-testület nem dönt az összeférhetetlenségről vagy döntése jogszabálysértő. A bíróság eljárására az (5) bekezdésben foglaltakat kell alkalmazni azzal az eltéréssel, hogy a bíróság döntése ellen - annak kézhezvételétől számított nyolc napon belül - az érintett önkormányzati képviselő, valamint a kormányhivatal fellebbezést nyújthat be. A fellebbezésről, annak beérkezésétől számított három napon belül a másodfokú bíróság nemperes eljárásban, három hivatásos bíróból álló tanácsban határoz. A bíróság döntése ellen felülvizsgálatnak helye nincs.

(7) Az önkormányzati képviselő tisztsége a képviselő-testület összeférhetetlenséget megállapító határozata - ha az ellen a rendelkezésre álló határidő alatt jogorvoslat iránti kérelemmel nem éltek - meghozatalának napján, jogorvoslati kérelem előterjesztése esetén a jogerős bírósági döntés napján szűnik meg.

**Összeférhetetlenségi eljárás**

Az összeférhetetlenség és a méltatlanság megállapítása is megszüntető jogi tény.

1. képviselőtestület DÖNT, ha az érintett nem jelenti be az SZMSZ-ben megjelölt bizottságnál/nem szünteti meg az összeférhetetlenséget
	* képviselőtestület kizárólagos hatásköre
	* zárt ülésen
	* minősített többséggel
2. 30 nap (megválasztástól, vagy az összeférhetetlenségi ok felmerülésétől): az érintett köteles megszüntetni az összeférhetetlenségi okot (meghatározott esetben engedmény, „kvázi” meghosszabbítás, ha bejelentési kötelezettségének eleget tesz (bizottság), vagyis átadja nyilatkozatát.

Nemzetiségi önkormányzat esetén ez utóbbi esetben: nyilatkozatát köteles a képviselőtestület elé terjeszteni és egyidejűleg a megyei kormányhivatalnak megküldeni.

1. Ha nem szünteti meg az összeférhetetlenséget: a képviselőtestület következő ülésén, de legkésőbb az összeférhetetlenség megállapításának kezdeményezését követő 30 napon belül HATÁROZATTAL kimondja a képviselőtestület az összeférhetetlenséget.

**A képviselőtestület testület határozatát kézbesíteni kell az „érintettnek” és a kormányhivatalnak is**.

Megjegyzés: a polgármesternél bárki kezdeményezheti az összeférhetetlenség megállapítását (a polgármester továbbítja az SZMSZ-ben megjelölt bizottságnak); ugyan azon tényállás melletti ismételt előterjesztés, elutasítás.

1. Jogorvoslat: az érintett képviselő kérheti a határozat bírósági felülvizsgálatát, határozat kézhezvételétől számított 8 napon belül a törvényszéktől; nincs további jogorvoslati fórum.
2. Fővárosi/megyei kormányhivatal kezdeményezheti a törvényszéknél a képviselő összeférhetetlenségének a megállapítását, ha a képviselőtestület nem dönt vagy a döntése jogszabálysértő. A bíróság döntése ellen fellebbezési lehetőség a döntés kézhezvételétől számított 8 napon belül (képviselő, kormányhivatal is), beérkezéstől számított 3 napon belül dönt a bíróság, hármas tanácsban.

A jogviszony megszűnésének a napja:

* + képviselőtestület megállapító határozatának a napja, ha nem éltek jogorvoslattal;
	+ a jogerős bírósági döntés napján, ha volt jogorvoslat.

Megjegyzés: méltatlanság megállapítása tekintetében a kvt-nek nincs mérlegelési jogköre, de facto a méltatlanság, jogszabályban meghatározott esetei kizáró oknak minősülnek. Egyebekben az összeférhetetlenségi eljárásra vonatkozó rendelkezéseket kell alkalmazni.

Az önkormányzati képviselő köteles az (1) bekezdés *a)-g)* pontjában foglaltakról, a jogerős ítélet kézhezvételétől vagy az (1) bekezdés *d)* és *e)* pontjában foglaltak beálltától számított három napon belül tájékoztatni a képviselő-testületet és a kormányhivatalt.

A Be-ben foglaltakra figyelemmel az eljáró bíróság az önkormányzati képviselő bűnösségét megállapító jogerős ítélet meghozataláról haladéktalanul tájékoztatja a képviselő-testületet és a kormányhivatalt.

Az összeférhetetlenségi okok vonatkozásában a jogszabályban megjelölt felsorolás nem taxatív, ezáltal biztosítja a jogalkotó annak lehetőségét, hogy az egyes ügyek kivizsgálásra kerüljenek, indokolt esetben megállapítható legyen az összeférhetetlenség.

**Fontos, az Mötv. 38. § (4) bekezdése október 12-én hatályba lépett rendelkezése: a KÖZTARTOZÁS MENTES ADÓZÓI ADATBÁZISBA FELVÉTEL IGAZOLÁSA!**

**„38. § (4) Az önkormányzati képviselő megválasztásától számított harminc napon belül köteles kérelmezni felvételét**[**az adózás rendjéről szóló törvényben**](http://www.opten.hu/loadpage.php?dest=OISZ&twhich=549#sid256)**meghatározott köztartozásmentes adózói adatbázisba (a továbbiakban:**[**adatbázis**](http://www.opten.hu/loadpage.php?dest=OISZ&twhich=549#sid256)**). Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt.”**

Kérem ennek határidős betartását!

**További jogszabályi kötelezettség a vagyonnyilatkozat tételi kötelezettség, határidő: november 11.!**

Vagyonnyilatkozat tételi kötelezettség Mötv. 39. § (1) bek. szerint:

„39. § (1) Az önkormányzati képviselő megválasztásától, majd ezt követően minden év január 1-jétől számított harminc napon belül a 2. melléklet szerinti vagyonnyilatkozatot köteles tenni. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (e § tekintetében együtt: hozzátartozó) a melléklet szerinti vagyonnyilatkozatát.

(2) A vagyonnyilatkozat tételének elmulasztása esetén - annak benyújtásáig - az önkormányzati képviselő e tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat.”

Vagyonnyilatkozat tételhez nyomtatványt az alakuló testületi ülésen a képviselők és a polgármester számára biztosítunk.

Kérem a Tisztelt Képviselőket tájékoztatásom alapján szíveskedjenek eljárni.

Üllés, 2014. október 14.

 dr. Sugár Anita

 jegyző